recursal/SuperWikiNEXT-32B huggingface dataset:
**אתר גיבוי** הוא מקום שאליו ארגון יכול לעבור בעקבות אסון, כגון שריפה, שיטפון, איום טרור או אירוע משבש אחר. זהו חלק בלתי נפרד מתוכנית ההתאוששות מאסון ותכנון המשכיות עסקית רחב יותר של ארגון.

אתר גיבוי, או חלופי, יכול להיות מיקום אחר של מרכז הנתונים המופעל על ידי הארגון, או הסכם למיקום כזה באמצעות חברה המתמחה בשירותי התאוששות מאסון. במקרים מסוימים, לארגון אחד יהיה הסכם עם ארגון שני להפעלת אתר גיבוי משותף. בנוסף, לארגון עשוי להיות הסכם הדדי עם ארגון אחר להקמת אתר בכל אחד ממרכזי הנתונים שלו.

האתרים מסווגים בדרך כלל על סמך מידת המוכנות שלהם והמהירות שבה ניתן להפעילם: אתר "קר" (המתקן מוכן אך ללא ציוד), אתר "חמים" (הציוד במקום), אתר "חם" (הנתונים התפעוליים כבר טעונים בציוד) - העלויות של אתר הגיבוי גדלות ככל שעולים ב"טמפרטורה".

סיווג
-----

### אתר קר

אתר קר הוא חלל תפעולי ריק עם מתקנים בסיסיים כמו רצפות מוגבהות, מיזוג אוויר, קווי חשמל ותקשורת וכו'. רק בהתרחש אירוע מובא ומוקם ציוד לחידוש פעילות הארגון. הדבר לא כולל עותקים מגובים של נתונים ומידע מהמיקום המקורי של הארגון, וכן ללא חומרה שכבר הוגדרה. היעדר חומרה מסודרת תורם לעלויות ההפעלה המינימליות של האתר הקר, אך דורש זמן נוסף להתארגנות והפעלה בעקבות האסון על מנת שהמתקן יפעל בקיבולת קרובה לזו שקדמה לאסון. במקרים מסוימים, באתר קר עשוי להיות ציוד זמין, אך הוא אינו פעיל.

### אתר חמים

אתר חמים הוא מצב ביניים בין אתר חם לקר. לאתרים אלו חומרה וקישוריות שכבר הוקמו, אם כי בקנה מידה קטן יותר. באתרים חמימים עשויים להיות גיבויים בהישג יד, אך ייתכן שהם לא יהיו מלאים ועשויים להיות בני מספר ימים עד שבוע. השחזור יתעכב בזמן מסירת קלטות גיבוי לאתר החמים, או שנוצרת קישוריות רשת ושחזור הנתונים מבוצע מאתר גיבוי מרוחק.

### אתר חם

אתר חם הוא כמעט שכפול של האתר המקורי של הארגון, עם מערכות מחשוב מלאות כמו גם גיבויים מלאים של נתוני המשתמש. ניתן להשתמש בסנכרון בזמן אמת בין שני האתרים כדי לשקף לחלוטין את סביבת הנתונים של האתר המקורי באמצעות הרשת ותוכנות מיוחדות. האתר החם קיים על מנת שהארגון יוכל לעבור במקרה של הפרעה באתר המקורי, במינימום הפסדים לפעילות רגילה ובזמן ההתאוששות הקצר ביותר. באופן אידיאלי, אתר חם יתחיל לפעול תוך מספר שעות. ייתכן שיהיה צורך להעביר כוח אדם לאתר החם, אך ייתכן שהאתר החם עשוי להיות תפעולי מנקודת מבט של עיבוד נתונים לפני העברת הצוות. קיבולת האתר החם עשויה להתאים לקיבולת האתר המקורי בהתאם לדרישות הארגון. אתר גיבוי מסוג זה הוא היקר ביותר לתפעול. אתרים חמים פופולריים בקרב ארגונים המפעילים תהליכים בזמן אמת כמו מוסדות פיננסיים, סוכנויות ממשלתיות וספקי מסחר אלקטרוני.

התכונה החשובה ביותר הקיימת באתר חם היא שסביבת הייצור פועלת במקביל למרכז הנתונים הראשי. סנכרון זה מאפשר השפעה מינימלית וזמני השבתה נמוכים לפעילות העסקית. במקרה של אירוע הפסקה משמעותי, האתר החם יכול לתפוס את מקומו של האתר המושפע באופן מיידי. עם זאת, רמה זו של יתירות אינה זולה, ועסקים יצטרכו לשקול את ניתוח העלות-תועלת (CBA) של ניצול אתרים חמים.

כיום אם אתר הגיבוי מושבת ייתכן שהוא לא ייחשב כאתר חם בהתאם לרמת הבשלות של הארגון לגבי גישת ISO 22301 (תקן בינלאומי לניהול המשכיות עסקית).

אתרים חלופיים
-------------

בדרך כלל, אתר חלופי מתייחס לאתר שבו אנשים והציוד שהם צריכים לעבודה מועברים לתקופת זמן עד שהאתר הרגיל, בין אם הוקם מחדש או מוחלף, יהיה זמין.

ראו גם
------

* גיבוי

הערות שוליים
------------

1. ↑  Baraniuk, Chris (23 במרץ 2020). "How firms move to secret offices amid Covid-19". BBC. `{{cite web}}`:  (עזרה)
הספר **שרלוק הולמס והפרחחים מרחוב בייקר** (Sherlock Holmes and the Baker Street Irregulars) נכתב על ידי טרייסי מקמילן (אנ') ומייקל סיטרין והוצא לאור בשנה 2011 על ידי מטר, ובו מסופר על תעלומה ששרלוק הולמס ועוזריו הצעירים מרחוב בייקר מנסים לפתור בעקבות מותם החשוד של שלושה הולכים על חבל. בסיפור מספרים על חייהם של הפרחחים היכן הם מתגוררים ומה הם עושים.

תקציר העלילה
------------

שרלוק הולמס ועוזריו הצעירים הנקראים הפרחחים מרחוב בייקר מנסים לפתור תעלומה הקשורה למותם הנוראי של משפחת הולכי החבל המפורסמים, הזלינדאים. הם מצאו את מותם לאחר שחבלם נקרע בזמן הופעה. שרלוק בוחר לחקור את הנושא, כי הוא חושד שלא מתו מתאונה כמו שסופר אלא מהתנקשות. במהלך החקירה מתגלה שתעלומה זאת מתקשרת גם לעוד אחת מתעלומותיו הגדולות של הולמס שהיא גניבת ספר המלוכה האנגלי ששוויו רב. הולמס והפרחחים מבינים שאחד מיריביו המושבעים ביותר, פרופסור ג'יימס מוריארטי ארגן את שני הפשעים. הזלינדאים היו שותפיו לגניבת הספר, ומוריאטי החליט להיפטר מהם מתוך חשש שידווחו על מעורבותו. התעלומה נפתרת בעזרת מארב שהולמס והפרחחים ארגנו, הם הצליחו להשיג את הספר וכמעט לעצור את הפרופסור הרשע. בזמן המסע הפרחחים פוגשים אנשים חדשים ולומדים להכיר טוב יותר אחד את השני ואיך להיות בלשים טובים יותר.

דמויות
------

* שרלוק הולמס: הבלש המבריק שאצלו עובדים הילדים, שרלוק הוא אחד הבלשים הטובים במדינה והוא פותר תעלומות מבריקות ומעניינות.
* אוזגוד (אוזי) מנינג: החכם שבחבורה, בלש מלידה למרות שיכולותיו הפיזיות חלשות מפצה על זה ברעיונות מרשימים וכוח רצון.
* פילאר: בת מגדת העתידות, מתגוררת בקרקס ועוזרת לשרלוק והילדים בפתרון התעלומה.
* ויגינס: מנהיג החבורה, כריזמטי ואמיץ, יש לו חמוסה בשם שירלי.
* משפחת הזלינדאים: משפחת ההולכים על חבל בקרקס שמתו בעקבות נפילה מהחבל והתעלומה סובבת סביבם.
* ג'ק קרמבלי: בעליו ואדוניו של אוזי, בחור מרושע שחושב רק על ממונו ומנצל את יכולות ההעתקה של אוזי כדי להרוויח בלי לחשוב על רצונותיו או צרכיו של אוזי.
* אליוט (תפר): אחד מהפרחחים יודע לתפור פצעים או בגדים כמו מומחה.
* שאר הפרחחים: רוהאן, אלפי, אליסטר, ברנבי, פלטשר, סימפסון, ג'יימס, פיט ושם.

ביקורות
-------

ביקורותיו של הספר מצוינות ורוב קוראיו משבחים את הסופר על יצירה נפלאה זו, הספר גם נבחר למצעד הספרים של מצעד החינוך. ילדים רבים ממליצים לקרוא את הספר וגם מבוגרים טוענים שזה ספר בלשות מעניין שמתאים לכל הגילאים וכולם יכולים להנות מקריאתו, אפילו אנשים שלא נוהגים לקרוא ספרים. ביקורות אלה נמצאו באתר של עברית.

הערות שוליים
------------

1. ↑  טרייסי מק ומייקל סיטרין, **שרלוק הולמס והפרחחים מרחוב בייקר**, תל אביב: מטר
2. ↑  עברית - חנות ספרים, באתר www.e-vrit.co.il
**אקסל בולטהאופסט** (בגרמנית: **Axel Bulthaupt**; נולד ב-21 בפברואר 1966) הוא עיתונאי ומנחה טלוויזיה גרמני.

ביוגרפיה
--------

בולטהאופסט נולד בסקסוניה התחתונה, הוא למד היסטוריה וספרות באוסנבריק ובהמבורג, במהלך לימודיו באוניברסיטה החל לעבוד במערכת של עיתון ולאחר סיומם החל לעבוד בתחנת הטלוויזיה הציבורית "Norddeutscher Rundfunk", שם הגיש בין היתר את המגזין הטלוויזיוני "Jetzt kommt's" ואת התוכנית "LebensArt".

בשנת 1994 עבר לעבוד ברשת הטלוויזיה "MDR" וב-2000 היה בין הזוכים בפרס במבי (Bambi Award), פרס טלוויזיה גרמני.

בשנים 1997 ו-1998 הנחה את טקס פרסי המוזיקה "Echo Music Prize".

מ-1998 ועד 2003 הנחה את "Grand Prix Eurovision de la Chanson", קדם האירוויזיון הגרמני.

מ-2000 ועד 2003 היה הדובר של הניקוד הגרמני בתחרות.

ב-2006 לקח חלק בעונה הראשונה של "רוקדים עם כוכבים" של גרמניה אך הודח בשלב הראשון.

בולטהאופסט גם הבן-זוג שלו בלייפציג.

קישורים חיצוניים
----------------

* אקסל בולטהאופסט, במסד הנתונים הקולנועיים IMDb (באנגלית)
*

הערות שוליים
------------

1. ↑  Hamburger Abendblatt- Hamburg, Die Echo-Moderatorin, www.abendblatt.de, ‏29 בינואר 1999 (בגרמנית)
2. ↑  KG, imfernsehen GmbH & Co, *Let’s Dance Staffel 1 Episodenguide* (בגרמנית), אורכב מ-המקור ב-2019-02-28, נבדק ב-2019-02-27

|  |  |
| --- | --- |
| בקרת זהויות עריכת הנתון בוויקינתונים | 
* GND: 133273407
* ISNI: 0000 0000 2234 3160
* VIAF: 13495403
* WorldCat: viaf-13495403

 |
**היבודוס** (שם מדעי: **Hybodus**; פירוש השם: "שן דבשתית") הוא סוג של כריש נכחד מהסדרה הנכחדת היבודונטים שהיה קרוב לליסודוס.

מאפיינים
--------

יצור זה התקיים מסוף תקופת הפרם עד לתקופה קרטיקון עליון מלפני 260-66 מיליון שנה. לא ברורה סיבת ההיכחדות שלו.

יצור זה היה שונה מהכרישים המודרניים ואורכו הגיע ל-2 מ'. הוא היה בעל גוף זרים ובעל זוג סנפירים גביים גבוהים וסנפיר גב תחתון גבוה. הראש גדול וחזק עם זוג אונות.

מאובנים שלו נמצאו באנגליה ואחר כך גם בכל רחבי העולם והוא שכן בימים רדודים שונים בהם הוא צד דגים, דיונונים וזוחלים ימיים קטנים או חלשים.

בתרבות
------

ההיבודוס מופיע בסדרות הBBC הולכים עם דינוזאורים בפרק "ים אכזר", שם הוא מופיע כיצור טורף שנמשך לאופתלמוזאורוס נקבה שמשריצה ולליופלרודון נקבה שנפצעה. ואולם הליופלירודון מוצג בסדרה כטורף כרישים מיומן.

בנוסף הוא מופיע בסדרה מפלצות ים עם נייג'ל מרווין שם הוא מוצג יחד עם מטריורינכוס כצייד של הדג הענקי ליידסיסתיס.

קישורים חיצוניים
----------------

ויקישיתוף מדיה וקבצים בנושא **היבודוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

מודל אפשרי
**כפן צהוב-מקור** (שם מדעי: *Platalea flavipes*) הוא מין מהסוג כפן שבמשפחת הכפניים. הוא נפוץ בעיקר בדרום-מזרח אוסטרליה, אך נצפה גם במקומות שונים על פני כל היבשת, כמו גם בניו זילנד, אי הלורד האו והאי נורפוק.

מאפיינים
--------

צבעו של עוף זה הוא לבן, בעוד שפניו, מקורו ורגליו הם צהובים. בעבר שמו העברי היה **אבי-הכף צהוב-הרגליים**. במהלך עונת הרבייה סביב הפנים נמתח פס שחור, וכן קו המתאר החיצוני של נוצות הכנף נצבע קלות בשחור. אין הבדל במראה, בין עופות צעירים לבוגרים, פרט לסימנים שחורים הקיימים אצל הצעירים בצד הפנימי של נוצות התעופה ואינם קיימים אצל הבוגרים. 

הכפן צהוב-המקור מקנן על עצים, ובין צמחי הקנה ליד ביצות. לעיתים ניתן למצוא את הכפן צהוב-המקור אף בשדות ללא כל מקור מים. ככל הכפניים תנוחת התעופה של הכפן צהוב-המקור היא כשראשו נמשך קדימה.

הכפן צהוב-המקור ניזון מחרקים מימיים וכן מהזחלים שלהם, וזאת באמצעות מקורו הרחב, אותו הוא מניע במים מצד לצד. בצד הפנימי של המקור קיימת גבשושית המשמשת מעין גלאי רעידות, ובעזרתה הציפור יכולה לחוש בקיומו של טרף גם במים עכורים, ללא הבדל ביום ללילה. מיד לאחר הציד הכפן מרים את מקורו אל על, והטרף מחליק במורד הגרון, למערכת העיכול שלו.

הכפן צהוב-המקור מקנן במושבות, ביחד עם עופות מים נוספים, על פי רוב ממשפחת הכפניים כגון מגלנים, ומינים נוספים של כפנים. הוא ממקם את הקן בהסתעפויות של עצים מעל המים, או בסבך שבין קני הסוף. חלוקת התפקידים היא כזאת שהזכר אוסף את חומרי הגלם, והנקבה בונה את הקן, בעוד ששניהם דוגרים על הביצים ולאחר הבקיעה, מטפלים ביחד באפרוחים.

קישורים חיצוניים
----------------

ויקישיתוף מדיה וקבצים בנושא **כפן צהוב-מקור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

* Yellow-billed Spoonbill, Birds in Backyards

הערות שוליים
------------

1. ↑  כפן צהוב-מקור באתר הרשימה האדומה של IUCN
2. ↑  אנציקלופדיה מכלל, כרך א', עמוד 9
**היבודונטים** (שם מדעי: Hybodontiformes) היא סדרה של כרישים נכחדים אשר חיו בין הקרבון למיוקן ולאורך כל עידן המזוזואיקון. הכריש האחרון שחי בסדרה הוא המיוסינצ'דוס (Miosynechodus).

בני סדרה זו היו בעלי גדלים שונים שהגדול ביניהם היה הכריש הענקי פטיכודוס שהגיע לאורך 10 מטרים, דומה לאורך של כריש ענק. למינים רבים בסדרה היו שיניים שטוחות שנועדה למחוץ רכיכות קשות שריון. אחרים היו טורפים המזכירים את הכרישים המוכרים.

מאובניהם התגלו ברחבי העולם בשכבות תצורות של מינים ימיים. כמעט כל המאובנים כללו שרידי שיניים, מאחר ששלד הכרישים מורכב מסחוס רך יחסית שמתקשה להתאבן. ככל הנראה רבים מהם היו נפוצים במימי הקרטיקון והכילו מינים טורפים גדולים רבים אשר שחו בימים לצד מוסזאוריים טורפים, דמויי עמלץ אימתניים וזוחלי ים גדולים נוספים. לאחר הכחדת הקרטיקון הקבוצה דעכה יותר אך הצליחה לשרוד עד תקופת המיוקן.

משפחות
------

* Acrodontidae
* Hybodontidae - בה ההיבודוס והאסטרקנתוס
* Lonchidiidae - בה הליסודוס
* Polyacrodontidae
* Ptychodontidae - בה הפטיכודוס

קישורים חיצוניים
----------------

ויקישיתוף מדיה וקבצים בנושא **היבודונטים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
 |
a) ציורים פרה היסטוריים של שדוגרפיה b) שדוגרמה של אור השמש מכוס מרטיני c) שדוגרמה של פיצוץ חומר נפץ d) שדוגרמה המתארת התפשטות גלי קול מירי קלצ'ניקוב
**שֶדוֹגְרַפְיָה** (באנגלית: Shadowgraphy) היא שיטה אופטית המשמשת להבחנה בחוסר אחידות בהרכב חומרים, בתווך שקוף כמו אוויר, מים וזכוכית. זוהי אחת הדרכים לביצוע הדמיית זרימה. פירוש השם הוא בהלחם בסיסים מהשפה האנגלית: Shadow - צל, Graphy - רישום.   

על אף שהאוויר שקוף, עין בלתי מזוינת אינה יכולה להבחין בהבדלים המתרחשים בחומר כגון: טמפרטורה, צמיגות, נוכחות גזים שונים והתפשטות גלי הלם. אמנם היות שהפרעות מעין אלו גורמות לשבירה של קרני אור, הן מטילות צל בקרבת הגופים. לדוגמה, זרמי אוויר חם העולים ממדורה, עשויים להיראות על פני הקרקע באור שמש כצל של עשן מיתמר.

רקע
---

צל של מערבולות חום העולות ממנגל
שימוש בצל המוחל מקרני השמש להבנת המתרחש בסביבה, אינו בסימן חידוש טכנולוגי, וניתן לומר שגילו כגיל הטבע. טורפים ימיים רבים מזהים את טרפיהם השקופים על פי היטל הצל שלהם על קרקעית האוקיינוס. באותו אופן יונקים ימיים גדולים שהפרש חום גופם ניכר על פני הסביבה, יהיו לזיהוי קל עבור הטורפים. הראשון לבחון את התופעה ולהמחיש אותה היה רוברט הוק ואחריו ז'אן-פול מארה העמיק וחקר את האש.

יישומים
-------

היות שלמיפוי ולהדמיית זרימה חשיבות גדולה במחקר ופיתוח נעשה שימוש רב בשדוגרפיה בהנדסת אווירונאוטיקה, בעירה, בליסטיקה, חומרי נפץ ובבדיקות עמידות זכוכית.

שדוגרמה
-------

על פי פ.ג'.פיינברג על תוצר טכניקת השדוגרפיה להיקרא **שֶדוֹגְרַמָה** (באנגלית: Shadowgram), כאשר פירוש המילה גרמה הוא תרשים, ציור. השדוגרמה איננה צילום ממוקד אלא צל מוטל של גוף. ההבדלים בעוצמות האור המוטל פרופורציוניים לנגזרת השנייה (לפלסיאן) של המקדם שבירה בחומר שקוף מסוים. מרחק גדול מדי בין הגוף הנבדק למשטח עליו מוקרן הצל, יניב צל מפוזר ומטושטש.

ראו גם
------

* אווירודינמיקה
* מנהרת רוח
* הדמיית זרימה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שדוגרפיה** |
| ויקישיתוף תמונות ומדיה בוויקישיתוף: **שדוגרפיה** |

הערות שוליים
------------

1. ↑  Hooke, R. "Of a New Property in the Air," *Micrographia*, Observation LVIII,217-219, London(1665).
2. ↑  Marat, J.-P. *Recherches physiques sur le feu*, Paris, France:Cl. Ant. Jombert, 1780.
3. ↑  Weinberg, F.J. *Optics of flames: including methods for the study of refractive index fields in combustion and aerodynamics*, London:Butterworths, 1963.
**אמזונה צהובת-פנים** (שם מדעי: ***Alipiopsitta xanthops***) הוא מין יחיד בסוגו של תוכי בינוני החי ביערות הגשם של אמריקה הדרומית וקרוב לתוכי האמזונה. המין התגלה בטבע ב-1824 על ידי החוקר יוהאן וון ספיקס (1781–1826).

מאפיינים
--------

אמזונה צהובת-פנים מגיעה לאורך 27 ס"מ ובעלת נוצות ירוקות בהירות ונוצות פנים צהובות עם מקור צהוב עבה וגב וכנפיים ירוקות כהות יותר. צידי הבטן והזנב מכילים נוצות חומות ואדומות בקצה והרגליים אפורות. העיניים אדומות מעט וסביבן טבעת לבנה גדולה. הזכר והנקבה דומים בגודלם.

האמזונה נפוצה בחופות היער הדרום אמריקני ובעיקר בברזיל, במרניאו, פיאאוי, סאו פאולו ומאטו גרוסו דו סול וכן מצויה בשטחי סוואנת הסראדו ובסלעי ה-Caatinga. הם מצויים גם בבוליביה ואולי בפרגוואי. רבים מאזורי המחיה של האמזונה נכרתים לטובת אזורי מרעה וחקלאות, דבר המפחית את מספרה בטבע. כמו כן היא מאוימת מציד בלתי חוקי וממסחר למטרות מחמד.

האמזונות בעלות מקור חזק המותאם לפיצוח זרעים שונים, בעיקר של פירות ממשפחת האלתיים כמו Astronium ,Salacia וAnacardium וכן מגויאבות ומנגו.

ראו גם
------

* אמזונה
* ארה
* תוכי ראש-נץ

קישורים חיצוניים
----------------

ויקישיתוף מדיה וקבצים בנושא **אמזונה צהובת-פנים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* NCBI
* GBIF
 |

* אמזונה צהובת-פנים באתר Birdlife

הערות שוליים
------------

1. ↑  אמזונה צהובת-פנים באתר הרשימה האדומה של IUCN
פירוש נוסף ערך זה עוסק בהר בארץ ויקטוריה שבאנטארקטיקה. אם התכוונתם למשמעות אחרת, ראו הר מארי.

אין לבלבל עם אין לבלבל ערך זה, העוסק בהר באזור חוף סקוט של ארץ ויקטוריה שבאנטארקטיקה, עם הערך "הר ג'ורג' מארי", העוסק בהר בהרי הנסיך אלברט באזור חוף סקוט של ארץ ויקטוריה שבאנטארקטיקה.

**הר מארי** או **הר מורי** (באנגלית: **Mount Murray**) הוא פסגת גרניט חדה, בהרי הנסיך אלברט באזור חוף סקוט של ארץ ויקטוריה, שבאנטארקטיקה.

גובהו של ההר 1,005 מטרים מעל פני הים; הר מארי הוא ההר ה-2,165 בגובהו באנטארקטיקה.

ההר ממוקם 11 קילומטרים דרומית-מזרחית מהר סמית'.

ההר ממוקם 15 קילומטרים ממערב לנקודת ברוס; מצידו הצפוני של קרחון מוסון.

היסטוריה
--------

### גילוי ומיפוי ההר

ההר מופה לראשונה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909.

### מקור השם

שמו של ההר ניתן לו על ידי משלחת נמרוד.

הקרחון נקרא על שמו של ג'יימס מארי (James Murray), ביולוג המשלחת.

לקריאה נוספת
------------

• United States. Defense Mapping Agency. Hydrographic Center, **Sailing Directions for Antarctica: Includes Islands South of Latitude 60°**, P 235
• United States. Defense Mapping Agency. Hydrographic Center, **Sailing Directions for Antarctica: Including the Off-lying Islands South of Latitude 60°**, P 195
• Adriaenssens, E. M. Kramer, R. Van Goethem, M. W. Makhalanyane, T. P. Hogg, I. & Cowan, D. A. (2017), **Environmental drivers of viral community composition in Antarctic soils identified by viromics**, Microbiome, 5(1), 83.

קישורים חיצוניים
----------------

* הר מארי באתר הסקר הגאולוגי של ארצות הברית
* הר מארי באתר הגאזט האנטארקטי של ממשלת ניו זילנד
* הר מארי באתר הגאזט האנטארקטי של ממשלת אוסטרליה
* הר מארי באתר הגאזט האנטארקטי המשווה SCAR של ממשלת אוסטרליה
* הר מארי באתר peakery (מרחקים לאתרים סמוכים)

הערות שוליים
------------

1. ↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
2. ↑  גאזט השמות האנטארקטיים הרשמי של ארצות הברית
3. 1 2  מידע גאוגרפי
4. 1 2 3 4 5 6 7 8 9  מידע גאוגרפי והיסטורי
5. 1 2  מידע על גובה ההר

| אתרים בהרי הנסיך אלברט |
| --- |
| הרים | הר בואן • הר בילינג • הר ג'ויס • הר ג'ורג' מארי • הר האוורד • הר מאליס • הר מארי • הר מוריסון • הר מקינטוש • הר סמית' • הר פריסטלי | הר ג'ויס |
| מעברי הרים | אוכף דוגווץ' |
| סלעים ומצוקים | סלעי שפרד • סלעי בובי |
| גבעות | רייקר |
| קרחונים | דייוויד • פראר • פריסטלי |
| מקפא קרחוני | פריסטלי |
| נונאטאקים | נונאטאקי טריו |
**ברנרדו רדין ולוורדה** (בספרדית: **Bernardo Redín Valverde**;‏ נולד ב-26 בפברואר 1963) הוא כדורגלן עבר קולומביאני, ששיחק בעמדת הקשר והחלוץ. שיחק בנבחרת והשתתף במונדיאל 1990, שם כבש שני שערים. יצר ביחד עם קרלוס ולדרמה את אחד הצמדים הטובים בהיסטוריה של הכדורגל הקולומביאני כששיחקו יחדיו בדפורטיבו קאלי. כיום רדין עוזר מאמן של המאמן ריינלדו רואדה בנבחרת צ'ילה.

קריירת מועדונים
---------------

החל לשחק בדפורטיבו קאלי ב-1981 במשך 8 עונות, כאשר הטובות שבהן היו ביחד עם קרלוס ולדרמה, שהצטרף לקבוצה ב-1985 ושיחק שם עד 1987. אף על פי שהם לא הובילו את קאלי לאליפות, הם יצרו את אחד הצמדים הטובים שנראו בכדורגל הקולומביאני ואף הביאו זאת גם לנבחרת. רדין עזב את דפורטיבו ב-1989 וניסה את מזלו באירופה בצסק"א סופיה הבולגרית אך חזר כעבור שנה. הוא הצטרף דווקא לאמריקה קאלי, היריבה העירונית של דפורטיבו. שם שיחק 4 שנים וזכה באליפות בשנת 1992 לצד שחקנים כמו לאונל אלברס, פרדי רינקון והרולד לוסאנו.
לאחר מכן החליף קבוצה כמעט בכל שנה, כאשר התואר השני שלו היה בבוליביה כשחקנה של אוריינטה פטרולרו, שם זכה באליפות ב-2001.

נבחרת
-----

רדין הספיק לשחק 40 משחקים במדים הלאומיים, בין השנים 1987–1991 וכבש חמישה שערים - שניים מהם במונדיאל 1990. במשחק הראשון באותו טורניר שיחקה קולומביה מול איחוד האמירויות הערביות וניצחה 0–2, כאשר רדין כובש את השער הראשון בנגיחה אחרי הגבהה של לאונל אלברס וקרלוס ולדרמה כובש את השני. בשמינית הגמר שיחקה הנבחרת מול קמרון והפסידה 1–2 לאחר הארכה, כשרדין רק מצמק את התוצאה 4 דקות מהסיום. הוא שיחק גם בשלושה טורנירי קופה אמריקה בין 1987–1991 וכבש את השער לזכות קולומביה שהפסידה בחצי גמר הקופה אמריקה 1987 2-1 לצ'ילה.

קריירת אימון
------------

לרדין אין קריירת אימון מרשימה במיוחד עד כה ואינו הצליח להטביע חותם כמאמן ראשי. אימן בין היתר את דפורטיבו קאלי, אמריקה קאלי, דפורטיבו פאסטו ואתלטיקו בוקרמנגה. כשריינלדו רואדה מונה ב-2015 כמאמנה של אתלטיקו נסיונל, רדין מונה כעוזרו ויחד הובילו השניים את הקבוצה לזכייה באליפות קולומביה, קופה ליברטדורס, הגביע הקולומביאני, הסופרליגה והרקופה. אחר כך עבר עם רואדה להיות עוזרו גם בפלמנגו וגם בנבחרת צ'ילה, כאשר רדין מאמן הנבחרות הצעירות.

תארים כשחקן
-----------

#### אמריקה קאלי

* אליפות קולומביה (1992)

#### אוריינטה פטרולרו

* אליפות בוליביה (2001)

תארים כעוזר מאמן
----------------

#### אתלטיקו נסיונל

* אליפות קולומביה (2015 פינליססיון), (2017 אפרטורה)
* קופה ליברטדורס (2016)
* קופה קולומביה (2016)
* סופרליגה (2016)
* רקופה (2017)

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu

| **נבחרת קולומביה – מונדיאל 1990** |
| --- |
| 1 היגיטה • 
2 אסקובר • 
3 ח. גומס • 
4 הררה • 
5 וייה • 
6 פרס • 
7 אסטרדה • 
8 ג. גומס • 
9 גררו • 
10 ולדרמה • 
11 רדין • 
12 ניניו •
13 הויוס • 
14 אלברס •
15 פראה •
16 איגואראן •
17 קסיאני •
18 קבררה •
19 רינקון •
20 פחרדו •
21 מנדוסה •
22 הרננדס •
מאמן: מטוראנה | קולומביהקולומביה |

| **נבחרת קולומביה – קופה אמריקה 1991** |
| --- |
| 1 היגיטה • 
2 אסקובר • 
3 מרטינס • 
4 פימנטל • 
5 הררה • 
6 פארחה • 
7 דה אווילה • 
8 גרסיה • 
9 ולנסיאנו • 
10 ולדרמה • 
11 רדין • 
12 קלרו •
13 קבררה • 
14 אלברס •
15 פראה •
16 אסטראדה •
17 אוסוריו •
18 איגואראן •
19 אוסוריאגה •
20 רינקון •
21 קורטס •
22 ניניו •
מאמן: גרסיה | קולומביהקולומביה |
סמל הקבוצה עד עונת 2020/2021.
**רוסטוב** היא קבוצת רוגבי רוסית מהעיר רוסטוב על הדון.

נוסדה בשנת 1960 בשם "ראדוגה" בעיר טאגאנרוג, שינתה את שמה ב-1 בדצמבר 2011 ל**בולאווה טאגאנרוג** (Булава). בעונת 2012, ערכה את הופעת הבכורה באליפות רוסיה ברוגבי. לקראת עונת 2021/2022 שינתה את שמה ל**רוסטוב** ועברה לעיר רוסטוב על הדון.

היסטוריה
--------

קבוצת **"ראדוגה"** הוקמה בשנת 1960. בחסות מפעל המטלורגיה המקומי וביוזמת ויאצ'סלב אלכסייביץ' בוקאטין.

מאז 1964 השתתפה באופן קבוע באליפות העיר.

בשנת 1982, קבוצת ראדוגה השתתפה בליגה I באליפות ברית המועצות, וב-1983, 1984, 1986 זכתה בגביע רוסיה הסובייטית.

בשנת 1985 הקבוצה הפכה לאלופת רוסיה הסובייטית.

בשנת 1990, בהנהגתו של סרגיי אנדרייביץ' מיכאיליצ'נקו, היא זכתה בזכות להשתתף בליגה הבכירה באליפות ברית המועצות.

בשנת 2008, ראדוגה התאחדה עם מועדון הרוגבי "דון" מהעיר רוסטוב על הדון, ליצירת מועדון הרוגבי "דינמו-דון" כמייצגת מחוז רוסטוב. היא שיחקה באליפות הרוגבי.

ב-1 בדצמבר 2011, הקבוצה שינתה את שמה לבולאווה.

בשנת 2020 נודע כי הקבוצה תאורגן מחדש ותיקרא "רוסטוב" ותפעל בחסות מועדון הכדורגל רוסטוב.

קישורים חיצוניים
----------------

* 

* אתר האינטרנט הרשמי של רוסטוב
* 

* רוסטוב, ברשת החברתית אינסטגרם

* רוסטוב, ברשת החברתית VK

הערות שוליים
------------

1. ↑  На базе таганрогского клуба будет создана франшиза «Ростов-Булава»
**מודל הצמיחה של גורדון** הוא שיטה למדידת ערכו של עסק והוא דומה למודל היוון תזרים המזומנים (DCF). המודל משמש אמצעי לחישוב פשוט של ערכו של עסק עבור הליכים משפטיים, תכנון מס ועסקאות עסקיות שאין להם מחיר שוק ידוע. המודל מכונה על שם מיירון גורדון, פרופסור באוניברסיטת טורונטו.

המודל מניח כי העסק מנפיק דיבידנד שערכו D ושקצב צמיחתו קבוע וידוע - g. בנוסף, המודל מניח ששיעור התשואה הרצוי נשאר אף הוא קבוע וערכו מייצג את המחיר ההון של העסק ומסומן כ-k. על פי המודל, יש לסכום את הערכים בטור אינסופי כך שמתקבל הערך הנוכחי של P:

{\displaystyle P=\sum \_{t=1}^{\infty }D\times {\frac {(1+g)^{t}}{(1+k)^{t}}}},

ולאחר צמצום:

{\displaystyle P=D\times {\frac {1+g}{k-g}}}.

בפרקטיקה נוהגים להתאים את הערך המתקבל, P, בהתאם לגורמים נוספים כגון גודלו של העסק.

במשוואה
{\displaystyle k={\frac {D\times \left(1+g\right)}{P}}+g}
מייצג k התשואה המיוחלת (ששווה לתפוקה ועוד צמיחה צפויה).

יש המשתמשים בערך הבא של D על ידי {\displaystyle D\_{1}=D\_{0}(1+g)} ואותו מציבים במודל של גורדון:
{\displaystyle P\_{0}={\frac {D\_{1}}{k-g}}}.

ניתן לראות כי המודל מניח כי קצב הצמיחה (g) הוא קבוע ונמשך עד אינסוף. במציאות, לא ניתן לשמור על קצב צמיחה גבוה לאורך זמן.

קישורים חיצוניים
----------------

מחשבון מודל הצמיחה של גורדון
שטנד (עומד) עם מנחם אוסישקין
קבר אדולף שטנד בבית הקברות טרומפלדור
**אברהם (אדולף) שְׁטַנְד** (בגרמנית: **Abraham (Adolf) Stand**;‏ 21 במאי 1870 – 19 בדצמבר 1919, ווינה, אוסטריה) היה מנהיג ציוני ופוליטיקאי באוסטרו-הונגריה, ממנהיגיה הבולטים של התנועה הציונית באוסטריה. חבר הסיים הגליציאני.

קורות חיים
----------

שטנד נולד בכ' באייר תר"ל ליוסף ומרים לבית שפרינגר בעיר למברג, אז חלק מן האימפריה האוסטרו-הונגרית. הוא סיים את הגימנסיה בלבוב והמשיך בלימודי משפטים באוניברסיטת לבוב, אותם לא סיים.
ממנהיגי התנועה הציונית בגליציה, שימש כציר לקונגרס הציוני הראשון בבזל בשנת 1897. בהיותו נואם מעולה, עסק בגיוס כספים לגאולת אדמות. כן פעל לקידום האמנות בארץ ישראל, היה מיודד עם בוריס שץ ועזר בקידום "בצלאל".

שטנד כיהן כנשיא הציונים הגליציאנים, וב-1907 היה בין שלושת המועמדים הציוניים (מתוך עשרים שהתמודדו כל אחד במחוז אחר בגליציה) שנבחרו כחברי הסיים הגליציאני (הפרלמנט המקומי תחת האימפריה האוסטרו-הונגרית). שטנד, שנבחר מטעם מחוז ברודי, פעל במסגרת זו רבות למען היהודים והעניין הציוני בארץ ישראל. ואולם ב-1911 נאלץ להתפטר עקב לחץ ממשלתי ומניפולציות פוליטיות שיזם המתבולל היינריך קולישר (Kolischer).

עם פרוץ מלחמת העולם הראשונה נמלט כיהודים רבים אחרים מאימת הכיבוש הרוסי לווינה ואף הצטרף להנהגה הציונית באוסטריה. עם תום המלחמה מונה ליו"ר כוח המשימה היהודי למזרח גליציה בווינה.
ערך מספר עיתונים ציוניים בשפה הפולנית: הדו-שבועון *Przyszłość* ("עתיד"), השבועון *Wschód* ("מזרח"), שהופיע החל משנת 1900 והאלמנך הציוני החשוב *Rocznik Żydowski* ("האלמנך היהודי").

אדולף שטנד נפטר בכ"ח בכסלו תר"פ ונקבר בווינה.
ב-1972 הובאו עצמותיו ארצה וב-11 במאי 1972 הובא לקבורה בבית הקברות טרומפלדור בתל אביב.

בשנת 1942 יצא לאור בעברית מבחר מכתביו, בתרגום ובעריכת דב סדן (שטוק).
לאחר מלחמת העולם השנייה התגלו מכתבים מהרצל לשטנד, שהועברו לארכיון הציוני בירושלים.
שטנד מונצח בקרית שטנד, שכונה בקריית אתא, וברחובות בנתניה ובתל אביב.

כתביו
-----

* **כתבי שטאנד: מאמרים, נאומים, אגרות** (ערך ותרגם: דב שטוק), תל אביב: דפוס הפועל המזרחי, תש"ג-1942.

קישורים חיצוניים
----------------

ויקישיתוף מדיה וקבצים בנושא **אדולף שטנד** בוויקישיתוף
* אדולף שטנד, בספרייה היהודית המקוונת (באנגלית)
* מאיר הניש, אדולף שטאנד - 40 שנה למותו, דבר, 24 בדצמבר 1959
* לזכר אדולף שטנד ז"ל, דואר היום, 17 בדצמבר 1922

הערות שוליים
------------

1. ↑  השניים האחרים היו היינריך מאהלר (Heinrich Gabel) וארתור מאהלר (Arthur Mahler). (ראו: Joshua Shanes, "Fort mit dem Hausjuden!": Jewish Nationalism and the 1907 Austrian Elections, in: Michael Berkowitz (Ed.), *Nationalism, Zionism and ethnic mobilization of the Jews in 1900 and beyond*, Brill, 2004, Vol. II, p. 174. ועוד בערך גליציה(הקישור אינו פעיל, 8.3.2021), באנציקלופדיית ייוו"א.)
2. ↑  אדולף שטנד באתר חברה קדישא ת"א–יפו(הקישור אינו פעיל, 8.3.2021)
3. ↑  אדולף שטנד למנוחות בישראל, דבר, 27 באפריל 1972

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007519034405171
* GND: 1035580365
* ISNI: 0000 0004 0825 2077
* NLP: A22572612
* VIAF: 300602938
* WorldCat: viaf-300602938

 |
**ברנרדו פאסקוויני** (באיטלקית: **Bernardo Pasquini**, ‏17 בדצמבר 1637 - 22 בנובמבר 1710) היה מלחין איטלקי, שחיבר אופרות ומוזיקה כנסייתית.

חייו
----

פאסקוויני נולד במאסה א קוצילה (איט') בוואל די נייבולה שבחבל טוסקנה. הוא היה תלמידם של אנטוניו צ'סטי ולורטו ויטורי. עוד בצעירותו הגיע לרומא והתקבל לשירות הנסיך בורגזה. בהמשך היה לנגן העוגב בבזיליקת סנטה מריה מג'ורה. פאסקוויני נהנה מחסותה של המלכה כריסטינה משוודיה ואופרה שכתב לכבודה, Dov'è amore è pieta, הוצגה בשנת 1679.

במהלך שהותו השנייה של אלסנדרו סקרלטי ברומא (1703-1708), הרבו פאסקוויני וארכאנג'לו קורלי להיפגש עם סקרלטי במופעי מוזיקה, בעיקר אלה שהיו קשורים לאקדמיה של ארקדיה, שבה היו שלושתם חברים. פאסקוויני מת ברומא ונקבר בכנסיית לורנצו אין לוקינה. 

פאסקוויני זכור גם כמלחין נמרץ לצ'מבלו; אחת מיצירותיו לכלי זה עובדה לתזמורת בידי אוטורינו רספיגי לסוויטה שלו, "הציפורים". 

**קטלוג יצירותיו של ברנרדו פאסקוויני, בלוויית הערות ביוגרפיות ופרשנות לסגנונו** - עבודת מוסמך אוניברסיטה של גלוריה אלנה טרווילגר (פאסקוויני) משנת 1952 - אפשר למצוא בספרייה של אוניברסיטת אינדיאנה.

חלק מן העבודה נסרק.

קישורים חיצוניים
----------------

ויקישיתוף מדיה וקבצים בנושא **ברנרדו פאסקוויני** בוויקישיתוף

* ברנרדו פאסקוויני, באתר MusicBrainz (באנגלית)
* ברנרדו פאסקוויני, באתר Discogs (באנגלית)
* ברנרדו פאסקוויני, באתר "Find a Grave" (באנגלית)

הערות שוליים
------------

1. ↑  search by title for complete reference
2. ↑  אפשר לקרוא אותו ב-Voice Over Talent, Connie Terwilliger

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283529205171
* BNE: XX1637578
* BnF: cb13898282g (data)
* CiNii: DA05999607
* GND: 118789791
* ICCU: CFIV005222
* ISNI: 0000 0000 8151 7060
* LCCN: n81149811
* MusicBrainz: 6307b6ca-16f3-44cf-9223-3780a8c27dbc
* NKC: jn20011018070
* NLP: A17303369
* NTA: 097077720
* SNAC: w6j67p6g
* SUDOC: 079206980
* Trove: 1240637
* VcBA: 495/150433
* VIAF: 71578999
* WorldCat: lccn-n81149811

 |
**רוסטם איברייב** (בקזחית: **Рустам Ибраев**; נולד ב-29 במאי 1991) הוא ג'ודוקא קזחי. איברייב מתחרה בקטגוריית המשקל עד 60 ק"ג, סגן אלוף העולם (2015).

קריירה
------

באפריל 2011 איברייב זכה לראשונה באליפות קזחסטן. בספטמבר 2012, הוא זכה במדליית ארד בטורניר 'World Cup Tashkent'. בספטמבר 2013 איברייב זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי אלמטי שבמדינת הולדתו. בדצמבר 2014 הוא זכה במדליית ארד בגראנד סלאם טוקיו היוקרתי לאחר שניצח את ארטיום ארשנסקי הישראלי בקרב על המדליה. במאי 2015 הוא זכה במדליית זהב בגראנד סלאם באקו לאחר שניצח בגמר את ונסן לימאר הצרפתי.

באליפות העולם 2015 שנערכה באסטנה שבקזחסטן, זכה איברייב במדליית הכסף בקטגוריית המשקל עד 60 ק"ג. בסיבוב הראשון הוא ניצח בניקוד יוקו את יאניסלב גרצ'ב הבולגרי, בסיבוב השני הוא ניצח שוב ביוקו את לנין פרסיאדו מאקוודור ובשמינית הגמר הוא גבר בווזארי ויוקו על אמירן פאפינשווילי הגיאורגי. ברבע הגמר הוא ניצח בווזארי את צ'וי אין-היוק הדרום קוריאני ובחצי הגמר גבר ביוקו על בולדבטאר גאנבט המונגולי. בגמר איברייב פגש את בן-ארצו ילדוס סמטוב והפסיד בעונשים.

פרסים
-----

מקור:

* **אליפות העולם**:

אסטנה 2015: מדליית כסף בקטגוריית המשקל עד 60 ק"ג
* **תחרויות מהסבב העולמי (מאסטרס, גראנד סלאם, גראנד פרי)**:

גראנד פרי אלמטי 2013: מדליית ארד
גראנד סלאם טוקיו 2014: מדליית ארד
גראנד פרי דיסלדורף 2015: מדליית ארד
גראנד סלאם באקו 2015: מדליית זהב
גראנד סלאם אבו דאבי 2015: מדליית ארד
גראנד פרי אלמטי 2016: מדליית כסף

קישורים חיצוניים
----------------

* רוסטם איברייב, ברשת החברתית פייסבוק
* רוסטם איברייב, ברשת החברתית אינסטגרם
* רוסטם איברייב, באתר איגוד הג'ודו העולמי
* רוסטם איברייב, באתר JudoInside.com

הערות שוליים
------------

1. 1 2  מידע על הג'ודוקא באתר JudoInside.
**בורסק** (ברומנית: **Borsec**, בהונגרית: **Borszék**) - היא עיירה במחוז חרגיטה כמאה ק"מ מצפון מזרח לעיר טרגו מורש. העיירה הייתה ידועה בעבר כעיירת נופש וקיט, אך כיום מקור התעסוקה העיקרי של בני המקום הוא מפעל המים המינרליים של בורסק ומכרות הפחם בקרבת מקום, ונושא התיירות הוזנח לחלוטין. רוב תושבי המקום ממוצא הונגרי.

דמוגרפיה
--------

אוכלוסיית בורסק מונה 2,585 נפש (מיפקד 2011), מתוכם 1,975 (76.8%) ממוצא הונגרי.

היהודים בבורסק
--------------

היהודים הראשונים התיישבו בבורסק בשנות ה-70 של המאה ה-19 עם התפתחות המקום עקב גילוי המים המינרליים.
היהודים רכשו במקום וילות להשכרה לנופשים (הן עומדות כיום בשיממונן), ניהלו בתי הארחה והסעדה כשרים ועסקו במסחר ובמלאכה.
בקצה העיירה המרוחק מהמעיינות המינרליים הוקמו מנסרות עצים ובתי מלאכה לתעשיית העץ, ואף היה במקום מפעל לפסנתרים בבעלות יהודית.
בין שתי מלחמות העולם התווספו למקום יהודים ממרמורש שעסקו בתעשיית העץ ובמסחר בבקר.
במקום הוקם בית כנסת גדול יחסית (כמאה מושבים) ביחס לאוכלוסייה היהודית והוא שימש גם את הנופשים היהודים במקום.
בתקופת מלחמת העולם השנייה, עם כניסת ההונגרים למקום, עזבו רבים מיהודי בורסק את המקום והנותרים גורשו מאוחר יותר לגטו רגין וביוני 1944 הועברו משם לאושוויץ.
כיום אין יהודים במקום.

קישורים חיצוניים
----------------

* אתר האינטרנט הרשמי של בורסק

ויקישיתוף מדיה וקבצים בנושא **בורסק** בוויקישיתוף
* האתר של מפעל המים המינרליים של בורסק
* אתר התיירות של בורסק

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557440805171
* VIAF: 140744010
* WorldCat (עם VIAF): 140744010

 |
מפה כללית של רוסיה, המציגה את דרום רוסיה בצבע (המחוז הפדרלי הדרומי בכחול והמחוז הפדרלי של צפון קווקז באדום).
**דרום רוסיה** (ברוסית: **Юг России**) הוא החלק הגאוגרפי הדרומי ביותר בחלק של רוסיה שנמצא ביבשת אירופה, אשר כולל את המחוז הפדרלי הדרומי ואת המחוז הפדרלי של צפון קווקז.

היסטוריה
--------

חבל הקווקז מיושב לאורך אלפי שנים. ישנן עדויות לכך ששבטים סלאביים שונים אכלסו את אזור דרום רוסיה עוד במאה ה-3. לאזור דרום רוסיה היה תפקיד חשוב בהשפעה של התרבות הביזנטית על רוסיה. התרבות הפרסית הייתה גם היא בעלת השפעה משמעותית על אזור דרום רוסיה. בתחילת האלף השני לספירה, בין הוולגה לדון, שבטים טורקים שונים הקימו באזור דרום רוסיה מדינות טטאריות. לפי מקורות היסטוריים, תושבים רבים באזור דרום רוסיה בחרו להתאסלם בעקבות הפלישות של המונגולים לאזור זה.

במהלך מלחמת האזרחים הרוסית (1917–1922), טריטוריה שזכתה לכינוי "דרום רוסיה" התקיימה לזמן קצר משנת 1919 עד שנת 1920, והיא השתרעה על החלקים הדרומיים ביותר של האימפריה הרוסית, כולל חלקים מאוקראינה. בהיסטוריוגרפיה הסובייטית, אזור זה כונה "אזור הדרום הלבן" - התייחסות לתנועה הלבנה שנלחמה באזור זה בבולשביקים יחד עם הכוחות המזוינים של דרום רוסיה וצבא המתנדבים.

ראו גם
------

* ניבים דרום-רוסיים
* ניבים צפון-רוסיים
* מחוזות פדרליים של רוסיה
* חלוקה מנהלית-טריטוריאלית של רוסיה

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **דרום רוסיה** |
| ויקישיתוף תמונות ומדיה בוויקישיתוף: **דרום רוסיה** |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge130696

 |
פירוש נוסף ערך זה עוסק במכשיר למדידת אורכים. אם התכוונתם למכשיר המשמש ליצירת קוד, ראו מקודד.
הדיסקה המחורצת המהווה את יחידת הבסיס לאנקודר
**אנקודר** (באנגלית: **rotary encoder** או **shaft encoder**) הוא מכלול אלקטרואופטי המשמש למדידת אורכים במערכות מיכון ואוטומציה. ישנם סוגים שונים של אנקודרים ובהם אנקודרים יחסיים, אבסולוטיים, מגנטיים, אופטיים ואחרים.

עקרון הפעולה של אנקודר אופטי-יחסי פשוט מבוסס על מכלול שהוא למעשה דיסקה ובה חריצים מעבירי אור במרחק זוויתי קבוע זה מזה. מצידה האחד של הדיסקה ישנו מקור אור ומהצד השני קולטן אור המייצר אות מתח או זרם בכל עת שנקלט בו אור.

דרך מרכזה של הדיסקה עובר ציר המחובר לגלגל בקוטר ידוע. כאשר הגלגל מסתובב (על-פי רוב כנגד האובייקט הנמדד) מסתובבת גם הדיסקה ואור מגיע אל הקולטן לסירוגין בהתאם למיקום החריצים. אות המתח הנוצר לסירוגין מועבר מהקולטן אל יחידת החישוב הרלוונטית (מחשב, בקר תנועה וכו'). יחידת החישוב הנ"ל מבצעת חישוב הכולל את היחס בין הרווח שבין החריצים לבין קוטר הגלגל וממירה את האות ליחידות אורך.

נהוג לאפיין אנקודרים מסוג זה על פי מספר ה"פולסים" שהם יניבו בסיבוב אחד. כך, באמצעות הידיעה של קוטר הגלגל המחובר אליהם ניתן להמיר את האות המתקבל מהם ליחידות אורך. לדוגמה: אנקודר המניב 10 פולסים בסיבוב והוא מחובר לגלגל שהיקפו 50 מ"מ, עבור כל סיבוב של הגלגל נקבל 10 פולסים. יחידת החישוב (המחשב או הבקר) סופרים את הפולסים וכאשר נספרו למשל 5 פולסים ניתן לדעת שהגלגל הסתובב 25 מ"מ.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אנקודר** |
| ויקישיתוף תמונות ומדיה בוויקישיתוף: **אנקודר** |
**אליקו באלה** (באנגלית: **Aliko Bala**; נולד ב-27 בפברואר 1997) הוא כדורגלן ניגרי המשחק באסואן בעמדת הקיצוני.

קריירה
------

באלה התחיל את הקריירה שלו ב"אקדמיה לכדורגל GBS", אקדמיית כדורגל מקומית בניגריה.

בקיץ 2015 חתם בטרנצ'ין מליגת העל הסלובקית. ב-23 באוגוסט 2015 ערך את הופעת הבכורה שלו במועדון במשחק בליגה נגד רוז'ומברוק. ב-29 באוגוסט 2015 הבקיע את שער הבכורה שלו בקבוצה, בניצחון 1-4 נגד סניצה.

בינואר 2017 חתם בזולטה ורכם מליגת העל הבלגית איתה זכה בגביע הבלגי בסיום העונה. ב-31 בינואר 2018 הושאל להפועל עכו עד לסיום העונה.

ב-3 באוגוסט 2018 באלה חתם בהפועל מרמורק.

ב-1 באפריל 2021, באלה חתם בפלאטו יונייטד מליגת העל הניגרית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  שמעון אלבז, אליקו באלה חתם בהפועל עכו, באתר ynet, 31 בינואר 2018
2. ↑  מיכאל וייסרמן, עליקו באלה חתם בהפועל מרמורק, באתר דאבל פס, 3 באוגוסט 2018

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אליקו באלה"**.
**אנקסיגנה** (שם מדעי: *Annakacygna*) הוא סוג נכחד של ברבור גדול שהתקיים במשך המיוקן שלפני 11.5 מיליון שנה ביפן.

המאובנים שלו התגלו בתצורות האראיצ'י (Haraichi Formation) בשנת 2000. הממצאים שלו כללו שלד כמעט שלם, אשר מצוי כיום במוזיאון הטבע של גונמה החל מ-2005. סוג זה תואר ב-2022 בידי החוקרים Matsuoka ו-Hasegawa כשמשמעות שמו היא: "הברבור של אנקה (אנ')" - העיר בגונמה שבהונשו, בה התגלה. בסוג נכללים שני מינים, שניהם תוארו ב-2022: *Annakacygna hajimei*, שנקרא על שם החוקר המגלה שלו: "Hajime Nakajima" ו-*Annakacygna yoshiiensis*, שנקרא על שם העיירה "Yoshii".

לפי הממצאים שהתגלו ממנו, היה זה קרוב של הברבור שחור והברבור המצוי, כשהוא היה דומה להם בגודל ואולי גם במראה. הוא נראה קרוב גם לסוג ברבור אחר, ה-*Megalodytes* מאמריקה הצפונית. עם זאת הוא נחשב בעיקר לקרובם של הברבורים המוגרים ושל ברבור קוסקורובה, בעל מבנה אגן מייצב דומה וכמותם היה בעל מקור בולבוסי שהיה בנוי לאוכל פלנקטון מסונן מפני המים. בניגוד להם היו לו כפות רגליים קצרות יותר כשל צוללנאים וטבלנאים אגן ירכיים כבד יותר שהותאם לצלילה.

ברבור זה בשונה מקרוביו התקיים דווקא בסביבה ימית בעיקרה, על פי ממצאיו. אלה כללו מספר דגים, טורפים ימיים כמו האלודסמוס ולווייתנאים.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Matsuoka H, Hasegawa Y (2022). "Annakacygna, a new genus for two remarkable flightless swans（Aves, Anatidae, Cygnini）from the Miocene of Gunma, central Japan: With a note on the birds' food niche shift and specialization of wings for parental care action" (PDF). Bulletin of Gunma Museum of Natural History. 26: 1–30.
**זיכרון סמנטי** הוא אחד משני סוגי הזיכרון המפורש שהוא חלק מהזיכרון לטווח ארוך.
זהו זיכרון של ידע כללי ועובדות. בכלל זה הוא מייצג אובייקטים, ואת הקשר הסיבתי בין האובייקטים. בעוד הזיכרון האפיזודי מקודד רצפים של אובייקטים סמנטיים שהופיעו בעבר בזה אחר זה, עם או בלי קשר סיבתי.

מאפיינים
--------

בזיכרון הסמנטי מאוחסנים סוגים שונים של ידע כללי, כמו: שפה, עובדות ומושגים. בנוסף, הוא מכיל את הזהות והמאפיינים של אובייקטים שונים בסביבת האדם. בהתאם לכך הוא מקושר למושג הידיעה.

הידע הסמנטי מאפשר להבין את המשמעות של הגירויים השונים המתקבלים מהחושים ולהחליט כיצד להגיב אליהם.
הזיכרון הסמנטי הוא ראשוני יותר מבחינה אבולוציונית וניתן למצוא אותו גם אצל בעלי חיים.

רכישה ושליפה של ידע סמנטי
-------------------------

ניתן לרכוש מידע סמנטי גם באופן לא-מודע. בדומה לזיכרון נוהלי הקידוד בזיכרון הסמנטי דורש לעיתים כמה צעדי לימוד. המידע הסמנטי נרכש לרוב מתוך היחשפויות חוזרות בסיטואציות שונות ובהקשרים שונים. לכן השליפה שלו לא כרוכה בהיזכרות בסיצואציה מסוימת והוא אינו תלוי בהקשר. 
הזיכרון הסמנטי בא לידי ביטוי במטלות המצריכות ידע קודם, מילים או מושגים.

את הידע הסמנטי ניתן להביע באופן מילולי. שליפה של ידע סמנטי יכולה להיות אוטומטית או מכוונת. היא מאופיינת במודעות **נואטית** לידע, שאינה כוללת את החוויה האישית המלווה אותו זאת משום שלהבדיל מהמידע שבזיכרון אירועי, המידע הסמנטי אינו בעל פן אישי משום שהוא לא כולל את ההקשר של הלמידה. עם זאת, לעיתים קשה לקבוע אם מידע כלשהו אכן נשלף באופן ה"נקי" מהקשר.

בנוסף, "אנשים רגישים מאוד" נוטים להיות יותר מפותחים בתחום זה.

הערות שוליים
------------

1. ↑  V. S. Ramachandran, ed. (2012) Encyclopedia of Human Behavior, 2nd ed. Academic Press.
2. 1 2 3 4 5  יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון. רעננה: האוניברסיטה הפתוחה.
3. ↑  Schacter, D. L. (1987). Implicit memory: History and current status. Journal of experimental psychology: learning, memory, and cognition, 13(3), 501.

| מסלול קידוד המידע בזיכרון |
| --- |
| זיכרון חושי (מיידי) | 

|  |  |
| --- | --- |
| זיכרון איקוני |  |
| זיכרון הדהודי |  |

 |
| זיכרון לטווח קצר | זיכרון עבודה |
| זיכרון לטווח ארוך | 

|  |  |  |  |  |  |
| --- | --- | --- | --- | --- | --- |
| זיכרון מפורש | 

|  |  |
| --- | --- |
| זיכרון סמנטי |  |
| זיכרון אירועי |  |

 |
| זיכרון מרומז | 

|  |  |
| --- | --- |
| זיכרון נוהלי (תהליכי) |  |

 |

 |
**אליצין** היא תרכובת אורגנית המקנה לשום את ריחו וחריפותו האופייניים.

מולקולת האליצין נוצרת בעקבות כתישת שיני השום. כאשר מבצעים כתישת שן שום, מתרחשת תגובה בין **אליאין** (Alliin) - ובין אנזים הנקרא **אלינאז** (Allinase).

תכונות רפואיות
--------------

האליצין היא מולקולה ריאקטיבית מאוד, המגיבה עם סביבתה במהירות. לאליצין מיוחסת יכולת ריפוי מסוימת נגד מחלות רבות ובהן טרשת עורקים, זיהומים חיידקיים ועוד (לאליצין יש יכולת להמיס שומנים, לשמש כחומר נוגד חמצון, לפגוע בדפנות תאים ועוד) אם כי אין הוכחה קלינית ליעילותו.

דוד מירלמן ומאיר וילצ'ק ממכון ויצמן גילו כי האליצין מנטרל שני אנזימים: ציסטאין פרוטאינז ואלכוהול דהידרוגנז. אנזימים אלה חיוניים לתהליכי חיים של חיידקים, פטריות, ונגיפים, כולל אלו הגורמים למחלות בגוף האדם, ונטרולם על ידי האליצין גורם למוות של יצורים אלה. מסיבה זו לאליצין, יש יכולת למנוע או לעכב התפתחות של מחלות, דלקות וזיהומים.

הגילויים האלה עשויים להביא לשימוש באליצין כתרופה נגד חיידקים שפיתחו עמידות לסוגי אנטיביוטיקה שונים.

בנוסף, האליצין משמש גם כחומר נוגד חימצון בעקבות פעילות שלו עם רדיקלים חופשיים.

אליצין היא תרכובת לא יציבה במיוחד. כתוצאה מכך היא מתפרקת בצורה מהירה אם משאירים אותה במנוחה, והיא נהרסת באופן מהיר על ידי בישול, או אידוי. גם בתוך הגוף האליצין מתפרק בצורה מהירה. 

כיום מתבצעים מחקרים רבים על מולקולת האליצין כנגד גידולים ממאירים, טרשת עורקים ועוד.

קישורים חיצוניים
----------------

ויקישיתוף מדיה וקבצים בנושא **אליצין** בוויקישיתוף

הערות שוליים
------------

1. ↑  ביאליק אהב אותו, "המכון", גיליון מספר 9 -דצמבר 1997, מכון ויצמן למדע

|  |  |
| --- | --- |
| בקרת זהויות עריכת הנתון בוויקינתונים | 
* GND: 4275069-6

 |
**אלכסנדר קירכר** (בגרמנית: **Alexander Kircher**‏; 26 בפברואר 1867 – 16 בספטמבר 1939) היה צייר ומאייר ימי ונוף אוסטרי-גרמני.

ביוגרפיה
--------

קירכר נולד בטריאסטה, שהשתייכה באותה תקופה לאימפריה האוסטרו-הונגרית. כצעיר התכוון לבחור במקצוע של קצין ימי בצי האוסטרו-הונגרי. בגלל פציעה בכף הרגל בקשתו נדחתה. בשנת 1888 בחר ללמוד ציור באקדמיה בברלין, שם התרכז בעיקר בציור ימי מההתחלה. מוריו היו הנס גודה והרמן אשקה.

קירכר ערך טיולי לימוד רבים ברחבי אירופה, אסיה, צפון אמריקה ומצרים. במהלך מסעות אלה הוא הכין ציורים, רישומים ואיורים חשובים. בשנת 1893 עבד על ציורי של מבנים בתערוכה העולמית בשיקגו וכן על פנורמות ודיורמות של הצייר הימי הנס פון פיטרסן. בנוסף, קירכר עבד כמאייר של כתבי עת גרמנים וזרים. אלה כוללים גם גלויות שיצר קירכר עבור הצלב האדום האוסטרי, משרד המלחמה או משרד הסיוע למלחמה וגם עבור הוצאת לאור של גלויות באנגליה ושוודיה.

במשך זמן מה היה קירכר בעל יאכטת קיטור, אותה כינה רומנה - על שם אשתו. עם ספינה זו הוא יכול היה להגיע למקומות מעניינים ולתעד נופים ימיים.

בין השנים 1895–1900 הוא היה פרופסור באקדמיה לאמנות בטריאסטה והתחתן עם רומנה סלמאסי ב־15 באוקטובר 1898. בנישואים אלה נולדו שלושה בנים ושלוש בנות.

בשנת 1904, לאחר שהות קצרה בווינה, עבר קירכר מטריאסטה לדרזדן, שם התגורר עד שנת 1906 ושם הצטרף לקואופרטיב האמנות הגרמני הכללי כאמן עצמאי. בשנת 1906 עברה המשפחה למוריצבורג.

ביוני 1935 נפטרה אשתו של קירכר. לאחר מכן עבר הצייר לקלוצ'ה.

קירשר נפטר ב־16 בספטמבר 1939 בברלין, המקום האחרון בו עבד. הצייר הובא למנוחות בקבר המשפחתי במוריצבורג שבסקסוניה.

אנשי האצולה המשפיעים וכמה תעשיינים - במיוחד מחוגי הניווט הימי - קידמו את האמן. בראשם הקיסר פרנץ יוזף הראשון והקיסר וילהלם השני. בשם שני המלכים האלה צייר קירכר תמונות רבות של הצי האוסטרו-הונגרי והצי הגרמני הקיסרי. ציוריו נמצאו גם בספינות הנוסעים הגדולות של אותם ימים, כמו גם במשרדי חברות ספנות ומספנות ידועות וגם בבעלות פרטית. במהלך מלחמת העולם השנייה, כמה תמונות הלכו לאיבוד או נעלמו.

קירכר סיים את מפעל חייו בסדרה של מאה ציורים שתיעדו את התפתחות הספנות הגרמנית במשך אלפי שנים והיו תלויים במכון ובמוזיאון לאוקיינוגרפיה של אוניברסיטת ברלין. המיקום הנוכחי שלהן אינו ידוע. אבל הופיעו רפרודוקציות כמאסף תמונות (1934) ובצורת ספר (1939) ועל גבי תקליטור (2010).

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **אלכסנדר קירכר** בוויקישיתוף

הערות שוליים
------------

1. ↑  Cartoline storiche di Istria, Quarnaro e Dalmazia, web.archive.org, ‏2015-01-10
2. ↑  Buonasera (1939), *English: Excerpt from the ancestry certificate of Alexander Kircher and Romana Salmassi*, נבדק ב-2021-01-15
3. ↑  Buonasera (1927), *English: Anniversary edition 70 years North German Lloyd with the dedication of Alexander Kircher*, נבדק ב-2021-01-15
4. ↑  Historische Uniformen Militaer Truppen Soldaten Regimenter Flaggen, www.historischer-bilderdienst.de

|  |  |
| --- | --- |
| בקרת זהויות עריכת הנתון בוויקינתונים | 
* GND: 128248696
* ISNI: 0000 0000 2699 3451
* LCCN: n2003089623
* NKC: xx0266581
* RKD: 222243
* SUDOC: 234576871
* ULAN: 500335824
* VIAF: 263541864
* WorldCat: lccn-n2003089623

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלכסנדר קירכר"**.
פירוש נוסף ערך זה עוסק במושג בכימיה. אם התכוונתם למשמעות אחרת, ראו דילול (פירושונים).
**דילול** (Diluting) הוא תהליך של הקטנת ריכוז המומס בממס, בדרך כלל על ידי הוספה של עוד מהממס לתמיסה ללא הוספה של המומס (תהליך זה נקרא גם מיהול). אך מונח הדילול מתייחס גם לדילול דברים שהם לא בהכרח תמיסות, כגון דילול כמות גז מסוים באוויר.

דילול תמיסת על ידי הוספת ממס
לדוגמה, אם יש לנו 10 גרם מלח (המומס) שמומס ב1 ליטר מים (הממס), אז לתמיסה זו יש ריכוז מסוים של מלח (מולריות). אם נוסיף לתמיסה זו עוד ליטר אחד של מים, אז ריכוז המלח בתמיסה יקטן פי שתיים, אך כמות המלח בתמיסה עדיין נשארה זהה, כלומר עדיין יש לנו 10 גרם תמיסה.

נרשום משוואה מתמטית שתבטא לנו את הריכוז בדילול:

{\displaystyle c\_{1}\times {V\_{1}}=c\_{2}\times {V\_{2}}}

או בצורה אחרת:

{\displaystyle c\_{2}={\frac {c\_{1}\times {V\_{1}}}{V\_{2}}}}

כאשר:

* {\displaystyle c\_{1}} הוא הריכוז ההתחלתי של המומס בתמיסה
* V\_{1} הוא הנפח ההתחלתי של התמיסה
* c\_{2} הוא הריכוז הסופי של התמיסה (לרוב זהו הנעלם אותו נרצה למצוא)
* V\_{2} הוא הנפח הסופי של התמיסה

משוואת טיהור חדרים הבסיסית
--------------------------

בהיגיינה תעשייתית משתמשים ב**משוואת טיהור חדרים הבסיסית** לשם מציאת הזמן שייקח לדילול גז מסוים בחלל סגור בריכוז מסוים וידוע לריכוז נמוך יותר. ניתן להשתמש במשוואה זו רק כאשר הגז אותנו אנו מדללים מוחלף באוויר או גז אחר אשר אינו מכיל אותו. לדוגמה, ניתן לחשב בעזרת המשוואה את הזמן שייקח להפחתת ריכוז הפחמן החד-חמצני בחדר בקצב אוורור מסוים.

המשוואה המתמטית לזמן שייקח היא:

{\displaystyle D\_{t}=\left[{\frac {V}{Q}}\right]\cdot \ln \left[{\frac {C\_{i}}{C\_{f}}}\right]}

ניתן לכתוב את המשוואה גם בצורה:

{\displaystyle \ln \left[{\frac {C\_{f}}{C\_{i}}}\right]={-}{\frac {Q}{V}}\cdot (t\_{\text{ending}}-t\_{\text{initial}})}

כאשר:

* {\displaystyle D\_{t}} הזמן שייקח
* V נפח הגז או האוויר של החלל הסגור
* Q קצב האוורור לתוך או אל מחוץ לחלל הסגור (ביחידות של נפח לזמן)
* {\displaystyle C\_{i}} הריכוז ההתחלתי של הגז או האוויר בחלל הסגור (ביחידות ppm)
* {\displaystyle C\_{f}} הריכוז הסופי של הגז או האוויר בחלל הסגור לאחר הדילול (ביחידות ppm)
* {\displaystyle t\_{\text{ending}}} - הזמן בסוף התהליך
* {\displaystyle t\_{\text{initial}}} - הזמן בתחילת התהליך (לרוב 0)

הערה: יש לשים לב שיחידות הזמן והנפח של {\displaystyle D\_{t}}, V ו Q מתאימות.

משוואת דילול אוורור
-------------------

ניתן להשתמש במשוואת טיהור חדרים הבסיסית רק במקרים בהם קצב האוורור הוא קבוע, אך לדוגמה למקרה בו יש כל הזמן נוזל שמתנדף לאוויר החלל הסגור דרושה המשוואה הדיפרנציאלית הבאה:

{\displaystyle {\frac {dC}{dt}}={\frac {G-Q'C}{V}}}

כאשר:

* C הוא ריכוז הגז
* G הוא קצב ההיווצרות
* V הוא נפח החדר
* Q' הוא קצב ההאוורור המתוקן על ידי המשוואה: {\displaystyle Q'={\frac {Q}{K}}} ו K הוא קבוע הערבוב

התכה
----

דילול במושגים של התכה ומוצקים מוגדר כמשקל המתכת שהותכה חלקי המשקל הכולל של מתכת מותכת. לדוגמה, אם יש לנו דילול של 0.40, אז החלק מהמתכת המותכת שיש לנו שבא מהתכה של מתכת נוספת הוא 0.60.

ראו גם
------

* מיהול
* קצב תגובה
* מולריות

קישורים חיצוניים
----------------

* מחשבון דילול פשוט
**Come Swing With Me** הוא אלבום של הזמר האמריקני פרנק סינטרה, זהו אלבום האולפן ה-27 של סינטרה וה-19 שיצא תחת חברת ההקלטות קפיטול רקורדס והוא יצא בשנת 1961.

הפקה
----

האלבום הוא אלבום הסווינג האחרון אותו הוציא סינטרה בחברת קפיטול, האלבום הבא והאחרון שלו בקפיטול יהיה מוקדש לשירי אהבה.

מבחינה מוזיקלית משלב האלבום בין שני אלבומי סווינג שונים, Come Fly with Me ו-Come Dance with Me!, בשעה ש Come Fly with Me, הוא אלבום סווינג קליל ומעט קומי, !Come Dance with משלב בתוכו מקצבי ג'אז כבדים. המארגן בילי מיי שילב בין שני הסגנונות.

התזמורת המלווה את האלבום לא כללה בתוכה את כלי המיתר ואת כלי הסקסופון, זאת ועוד בעקבות שיטת ההקלטה של חברת קפיטול שנקראה פול ספקטרום (באנגלית: full-spectrum Stereo sound), נקבע הרכב ישיבה מיוחד לתזמורת בהקלטות של האלבום וכך יוצא כי הצלילים הבוקעים משני הרמקולים שונים מבחינת כלי הנגינה המפיקים אותם ואילו היושב בנקודת המרכז בין שני הרמקולים זוכה לשמוע את התזמורת במלואה.

משתתפים
-------

* פרנק סינטרה - קולות
* בילי מיי - מארגן, מנצח

רשימת שירים
-----------

### צד א'

1. Day By Day
2. Sentimental Journey
3. Almost Like Being in Love
4. Five Minutes More
5. American Beauty Rose
6. !Yes Indeed

### צד ב'

1. On the Sunny Side of the Street
2. Don't Take Your Love From Me
3. That Old Black Magic
4. Lover
5. Paper Doll
6. I've Heard That Song Before

קישורים חיצוניים
----------------

* ספוטיפיי Come Swing With Me באתר ספוטיפיי
* MusicBrainz Come Swing With Me באתר MusicBrainz
* Discogs Come Swing With Me באתר Discogs
* AllMusic Come Swing With Me באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 6a5725e6-b6fc-3d6d-af58-c3fb25115796

 |